turjo4nis/wikipedia-bn-dump-20250701 huggingface dataset:
প্রাথমিক শিক্ষা সমাপনী পরীক্ষা

প্রাথমিক শিক্ষা সমাপনী পরীক্ষা (সংক্ষেপে: পিইসিই) একটি সরকারি পরীক্ষা যা বাংলাদেশের প্রাথমিক শিক্ষা অধিদপ্তর-এর অধীনে নেওয়া হয়। এই পরীক্ষায় অংশ নিতে হলে পঞ্চম শ্রেণিতে বাংলাদেশ শিক্ষা মন্ত্রণালয় কর্তৃক অনুমোদিত কোন বিদ্যালয় থেকে শিক্ষার্থীদেরকে টেস্ট পরীক্ষায় উত্তীর্ণ হতে হয় এবং নির্ধারিত তারিখে মূল পরীক্ষায় শিক্ষার্থীদেরকে অংশ নিতে হয়।

যদিও ২০০৫ সাল থেকে উপজেলা পর্যায়ে চলে আসছে। কিন্তু ২০০৯ সালে বাংলাদেশে প্রবর্তিত একটি পাবলিক পরীক্ষা যার মাধ্যমে দেশব্যাপী প্রাথমিক বিদ্যালয়ের শেষ বর্ষের  (পঞ্চম শ্রেণির) শিক্ষার্থীদের অভিন্ন প্রশ্নপত্রের মাধ্যমে মূল্যায়ন করা হয়। ২০২২ সাল থেকে এই পরীক্ষা আর থাকছে না। কেবল এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণিতে ভর্তি হওয়ার সুযোগ পায়। গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয় প্রতিবছর এই পাবলিক পরীক্ষাটি আয়োজন করে থাকে। এর যাত্রা শুরু হয় ২০০৯ সালে প্রাথমিক সমাপনী পরীক্ষার মাধ্যমে। সারা দেশের প্রাথমিক বিদ্যালয়ের পঞ্চম শ্রেণির শিক্ষার্থী দের এ-বছরেই প্রথম প্রাথমিক বৃত্তি ও সমাপনী পরীক্ষা একই প্রশ্ন পত্রে অনুষ্ঠিত হয় পরবর্তীতে ২০০৯ সালে দেশব্যাপী প্রথমবারের মতো অনুষ্ঠিত প্রাথমিক শিক্ষা সমাপনী পরীক্ষায় গড় পাসের হার ছিল ৮৮ দশমিক ৮৪ শতাংশ। 
 
২০১১ সালে অনুষ্ঠিত ৩য় প্রাথমিক শিক্ষা সমাপনী পরীক্ষায় গড় পাসের হার বৃদ্ধি পেয়ে ৯৭ দশমিক ২৬ শতাংশে উন্নীত হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১৩ সাল থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।

ইবতেদায়ি শিক্ষা সমাপনী পরীক্ষা 
ইবতেদায়ি সমাপনী পরীক্ষা বা পি.ডি.সি. হলো প্রাথমিক শিক্ষা সমাপনী পরীক্ষা সার্টিফিকেট সমমানের পঞ্চম শ্রেণিতে বাংলাদেশের শিক্ষা বোর্ড কর্তৃক অনুমোদিত মাদ্রাসা শিক্ষার্থীদের জন্য একটি সরকারি পরীক্ষা যা প্রাথমিক বোর্ড বাংলাদেশের অধীনে নেওয়া হয়। এই পরীক্ষা প্রাথমিক ইবতেদায়ি সমাপনী পরীক্ষা হিসেবে পরিচিত। ইবতেদায়ী সমাপনী পরীক্ষা পি.ডি.সি পরীক্ষা ২০১০ সাল হতে চালু হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১১ থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।

পরীক্ষা পদ্ধতি
ন্যাপ (জাতীয় প্রাথমিক শিক্ষা একাডেমি) কর্তৃক প্রণীত অভিন্ন প্রশ্নের মাধ্যমে সমগ্র দেশে একইসময়ে এই পরীক্ষার আয়োজন করে থাকে গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয়। উল্লেখ্য অন্যান্য স্কুল সার্টিফিকেট পরীক্ষা (জে.এস.সি, এস.এস.সি এবং এইচ.এস.সি) বাংলাদেশের শিক্ষাবোর্ডসমূহ কর্তৃক আয়োজিত হলেও কেবল প্রাথমিক ও সমমানের পরীক্ষাগুলো আয়োজন করে থাকে মন্ত্রণালয়। প্রায় প্রতিবছরই প্রশ্নকাঠামোতে পরিবর্তন আনা হলেও সাধারণত প্রাথমিক শিক্ষা সমাপনী ও সমমানের পরীক্ষা ৬টি বিষয়ের উপর অনুষ্ঠিত হয় যার প্রতিটিতে সর্বমোট ১০০ নম্বর করে থাকে এবং পাস নম্বর থাকে ৩৩।

সমাপনী পরীক্ষার ফলাফল

সাধারণত পরীক্ষা শেষ হওয়ার ৪৫ দিনের মধ্যে প্রাথমিক শিক্ষা সমাপনী পরীক্ষার ফলাফল প্রকাশিত হয়।

তথ্যসূত্র 

প্রাথমিক শিক্ষা
বাংলাদেশে প্রাথমিক শিক্ষা
বাংলাদেশে শিক্ষা
মাঙ্গা এ্যাকশন

হল জাপানি শিনেন ম্যাগাজিন।যেটি প্রকাশনা  করেছে ফুতাবাসা.

তথ্যসূত্র

১৯৬৭-এ প্রতিষ্ঠিত ম্যাগাজিন
ওয়ালী ফয়সাল

মোহাম্মদ ওয়ালী ফয়সাল (জন্ম: ১ মার্চ ১৯৮৫; ওয়ালী ফয়সাল নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০৫–০৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব ঢাকা মোহামেডানে যোগদান করেছেন।

২০০৫ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৪০-এর অধিক ম্যাচে অংশগ্রহণ করেছেন। দলগতভাবে, ফয়সাল এপর্যন্ত ৮টি শিরোপা জয়লাভ করেছেন, যার মধ্যে ৭টি ঢাকা আবাহনীর হয়ে এবং ১টি শেখ জামালের হয়ে জয়লাভ করেছেন।

প্রারম্ভিক জীবন 
মোহাম্মদ ওয়ালী ফয়সাল ১৯৮৫ সালের ১লা মার্চ তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মামা আব্দুল্লাহ পারভেজও একজন ফুটবল খেলোয়াড় ছিলেন, মূলত তার মাধ্যমে ফয়সাল ফুটবলে পদার্পণ করেছেন।

আন্তর্জাতিক ফুটবল 
২০০৬ সালের ৫ই এপ্রিল তারিখে, মাত্র ২১ বছর ১ মাস ৫ দিন বয়সে, ফয়সাল ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে ফয়সাল সর্বমোট ৪ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 

১৯৮৫-এ জন্ম
জীবিত ব্যক্তি
আবাহনী লিমিটেডের (ঢাকা) ফুটবলার
মোহামেডান স্পোর্টিং ক্লাবের (ঢাকা) ফুটবলার
শেখ জামাল ধানমন্ডি ক্লাবের ফুটবলার
বাংলাদেশের আন্তর্জাতিক ফুটবলার
বাংলাদেশী ফুটবলার
নারায়ণগঞ্জ জেলার ব্যক্তি
ফুটবল রক্ষণভাগের খেলোয়াড়
২০০৬ এশিয়ান গেমসের ফুটবলার
২০১০ এশিয়ান গেমসের ফুটবলার
এশিয়ান গেমসে বাংলাদেশের প্রতিযোগী
রহমতগঞ্জ এমএফএস-এর ফুটবলার
ঢাকার ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
শেখ রাসেল ক্রীড়া চক্রের ফুটবলার
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
পুরুষ ফুটবল রক্ষণভাগের খেলোয়াড়
সোনাহার মল্লিকাদহ ইউনিয়ন

সোনাহার মল্লিকাদহ ইউনিয়ন বাংলাদেশের  পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।

আয়তন 
এই ইউনিয়নের আয়তন  ২১বর্গকিলোমিটার (৯৪১৫ একর)।

অবস্থান 
উপজেলা হতে ১০ কিলোমিটার দক্ষীণে সোনাহার ইউনিয়ন।

ইতিহাস

প্রশাসনিক এলাকা 
এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি এবং মৌজার সংখ্যা ৭ টি।

জনসংখ্যার উপাত্ত 
এই এলাকায় সর্বমোট  ২৩৬০২জন বাস করে। এখানে মুসলমান ৬৪%, হিন্দু ৩৬%।

শিক্ষা 
এই এলাকায় ১০টি প্রাথমিক বিদ্যালয়. ৬টি উচ্চ বিদ্যালয়  ৭টি এবতেদায়ী মাদ্রাসা রয়েছে। এই ইউনিয়নের শিক্ষার হার শতকরা প্রায় ৫৯%।

চিকিৎসা
এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ১টি কমিউনিটি ক্লিনিক রয়েছে।

তথ্যসূত্র

বহিঃসংযোগ 
 

দেবীগঞ্জ উপজেলার ইউনিয়ন
কালুখালী উপজেলা

কালুখালী উপজেলা বাংলাদেশের রাজবাড়ী জেলার একটি প্রশাসনিক এলাকা।

অবস্থান ও আয়তন 
কালুখালী উপজেলার আয়তন ১৬৯.৫৮ বর্গ কিলোমিটার। এ উপজেলা ২৩°৩৩‘ উত্তর অক্ষাংশ এবং ৯০°২৩‘ পূর্ব দ্রাঘিমাংশে অবস্থিত। এর পশ্চিমে পাংশা উপজেলা, পাবনার সুজানগর উপজেলা, দক্ষিণে বালিয়াকান্দি উপজেলা এবং মাগুরার শ্রীপুর উপজেলা, পূর্বে রাজবাড়ীর খাঁনগঞ্জ, চন্দনা ও রামকান্তপুর ইউপি, পশ্চিমে পাংশা পৌরসভা, মৌরাট, পাট্টা ও হাবাসপুর ইউনিয়ন এলাকা।

ইতিহাস 
২০১০ সালে পাংশা উপজেলা ভেঙে  কালুখালী উপজেলা প্রতিষ্ঠা লাভ করে! ঐ বছরের জুন মাসে এর আনুষ্ঠানিক কার্যক্রম শুরু হয়!

প্রশাসনিক এলাকা 
৭টি ইউনিয়ন নিয়ে কালুখালী উপজেলা গঠিত। ইউনিয়নগুলো হচ্ছেঃ * রতনদিয়া ইউনিয়ন, * কালিকাপুর ইউনিয়ন, * বোয়ালিয়া ইউনিয়ন, * মাঝবাড়ী ইউনিয়ন, * মদাপুর ইউনিয়ন, * মৃগী ইউনিয়ন ও * সাওরাইল ইউনিয়ন।

জনসংখ্যার উপাত্ত

স্বাস্থ্য

শিক্ষা

কৃষি

অর্থনীতি

যোগাযোগ ব্যবস্থা 
ঢাকা কুষ্টিয়া মহসড়ক থেকে পায়ে হেটে অথবা ভ্যান, রিক্সা, অটো রিক্সা করে যাওয়া যায়। রাজবাড়ী জেলা থেকে কালুখালী উপজেলার দূরুত্ব প্রায় ১৫ কিঃ মিঃ। রাজবাড়ী থেকে পশ্চিমে পাংশা উপজেলা এবং রাজবাড়ী সদর উপজেলার মাঝখানে অবস্থিত।

কৃতী ব্যক্তিত্ব

দর্শনীয় স্থান ও স্থাপনা 
 রাজ রাজেশ্বর গাছের মন্দির - মদাপুর ইউনিয়ন;
 গজারিয়ার বিল - বোয়ালিয়া ইউনিয়ন;
 কলিমদ্দিন খান-এর মাজার - পুরাতন কালুখালী গ্রাম;
 রুপসা গায়েবী মসজিদ - রুপসা গ্রাম।
সাপের খামার - কলকলিয়া গ্রাম , বোয়ালিয়া ইউনিয়ন ।

বিবিধ

আরও দেখুন 
 রাজবাড়ী জেলা;
 ঢাকা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

কালুখালী উপজেলা
রাজবাড়ী জেলার উপজেলা
ঢাকা বিভাগের উপজেলা
টম স্পেন্সার

টমাস উইলিয়াম স্পেন্সার, ওবিই (; জন্ম: ২২ মার্চ, ১৯১৪ - মৃত্যু: ১ নভেম্বর, ১৯৯৫) লন্ডনের ডেপ্টফোর্ড এলাকায় জন্মগ্রহণকারী ইংল্যান্ডের সাবেক প্রথম-শ্রেণীর ক্রিকেটার ছিলেন। এছাড়াও, তিনি আন্তর্জাতিক ক্রিকেটে আম্পায়ারের দায়িত্ব পালন করেন। কাউন্টি ক্রিকেটে কেন্ট দলের পক্ষে প্রতিনিধিত্ব করেন টম স্পেন্সার।

আম্পায়ারিত্ব 
খেলোয়াড়ী জীবন থেকে অবসর নেয়ার পর ১৭ টেস্টে ও ৬টি একদিনের আন্তর্জাতিকের ক্রিকেটে খেলা পরিচালনা করেন। তন্মধ্যে ১৯৭৫ সালের ক্রিকেট বিশ্বকাপের ফাইনালে ডিকি বার্ডের সাথে ওয়েস্ট ইন্ডিজ ও অস্ট্রেলিয়ার মধ্যকার খেলা পরিচালনা অন্যতম।

১৯৭৬ সালে ক্রিকেট খেলায় মূল্যবান সেবা প্রদানের জন্য তাকে ওবিই পদবী প্রদান করা হয়।

তথ্যসূত্র

আরও দেখুন 
 আম্পায়ার
 স্টিভ বাকনর
 টেস্ট ক্রিকেট আম্পায়ারদের তালিকা

বহিঃসংযোগ 
 

ইংরেজ ক্রিকেটার
১৯১৪-এ জন্ম
১৯৯৫-এ মৃত্যু
ইংরেজ টেস্ট ক্রিকেট আম্পায়ার
ইংরেজ ওডিআই ক্রিকেট আম্পায়ার
কেন্টের ক্রিকেটার
অফিসার্স অব দি অর্ডার অব দ্য ব্রিটিশ এম্পায়ার
কল্পতরু উৎসব

কল্পতরু উৎসব হল একটি হিন্দু উৎসব। রামকৃষ্ণ মঠের সন্ন্যাসীবৃন্দ ও রামকৃষ্ণ মিশনের গৃহস্থরা এই উৎসব পালন করেন। বিশ্বব্যাপী বেদান্ত সোসাইটিগুলিতেও এই উৎসব পালিত হয়।

১৮৮৬ সালের ১ জানুয়ারি এই উৎসব শুরু হয়েছিল। এই দিন রামকৃষ্ণ পরমহংস তাঁর অনুগামীরা ঠাকুর রামকৃষ্ণ পরমহংস কে ঈশ্বরের অবতার বলে ঘোষণা করেছিলেন। বিভিন্ন জায়গায় এই উৎসব পালিত হলেও কাশীপুর উদ্যানবাটীতে (বর্তমানে রামকৃষ্ণ মঠ ও মিশনের একটি শাখাকেন্দ্র) এই উৎসব মহাসমারোহে পালিত হয়। এখানেই রামকৃষ্ণ পরমহংস জীবনের শেষদিনগুলি অতিবাহিত করেছিলেন। রামকৃষ্ণ পরমহংসের অনুগামীরা এই উৎসবকে "ঠাকুরের বিশেষ উৎসব"গুলির অন্যতম উৎসব হিসেবে গণ্য করেন।

দক্ষিণেশ্বর কালীবাড়িতেও এই উৎসব মহাসমারোহে পালিত হয়। সারা দেশ থেকে রামকৃষ্ণ-অনুগামী তীর্থযাত্রীরা এই দিন দক্ষিণেশ্বর কালীবাড়িতে পূজা দিতে আসেন। ২০১০ সালের ১ জানুয়ারি পূর্ব রেল দক্ষিণেশ্বরের তীর্থযাত্রীদের জন্য দুটি বিশেষ ট্রেনের ব্যবস্থা করেছিল। এই উপলক্ষে দরিদ্রদের দাতব্য চিকিৎসা ও কম্বল বিতরণের আয়োজন করা হয়।

উৎস 
১৮৮৬ সালের ১ জানুয়ারি প্রথম কল্পতরু উৎসবের দিনটি রামকৃষ্ণ পরমহংস ও তাঁর অনুগামীদের জীবনে ছিল এক “অভূতপূর্ব তাৎপর্যপূর্ণ ঘটনা।” রামকৃষ্ণ পরমহংস সেই সময় দুরারোগ্য গলার ক্যান্সারে আক্রান্ত হয়েছিলেন এবং তাঁর শারীরিক অবস্থারও যথেষ্ট অবনতি ঘটেছিল। উত্তর কলকাতার কাশীপুর অঞ্চলের একটি বাগানবাড়িতে চিকিৎসার সুবিধার জন্য তাঁকে নিয়ে আসা হয়েছিল। ১ জানুয়ারি একটু সুস্থ বোধ করায় তিনি বাগানে হাঁটতে বেরিয়েছিলেন। সেখানে তিনি তাঁর অনুগামী নাট্যকার গিরিশচন্দ্র ঘোষকে জিজ্ঞাসা করেন, “তোমার কী মনে হয়, আমি কে?”  গিরিশচন্দ্র বলেন, তিনি বিশ্বাস করেন যে রামকৃষ্ণ পরমহংস “মানবকল্যাণের জন্য মর্ত্যে অবতীর্ণ ঈশ্বরের অবতার।”  রামকৃষ্ণ পরমহংস বলে, “আমি আর কী বলব? তোমাদের চৈতন্য হোক।” এরপর তিনি সমাধিস্থ হয়ে তাঁর প্রত্যেক শিষ্যকে স্পর্শ করেন। রামকৃষ্ণ-অনুগামীদের মতে, তাঁর স্পর্শে সেদিন প্রত্যেকের অদ্ভুত কিছু আধ্যাত্মিক অনুভূতি হয়েছিল।

রামকৃষ্ণ পরমহংসের অন্যতম শিষ্য রামচন্দ্র দত্ত ব্যাখ্যা করে বলেছিলেন, সেই দিন রামকৃষ্ণ পরমহংস হিন্দু পুরাণে বর্ণিত কল্পতরুতে পরিণত হয়েছিলেন। তিনিই এই দিনটিকে কল্পতরু দিবস নাম দিয়েছিলেন, যা পরে কল্পতরু উৎসব নামে পরিণত হয়েছিল। উল্লেখ্য, এই দিন রামকৃষ্ণ পরমহংসের গৃহস্থ শিষ্যরাই তাঁর কাছে উপস্থিত ছিলেন। তাঁর সন্ন্যাসী শিষ্যেরা সেই দিন তাঁর কাছে ছিলেন না।

পাদটীকা

বহিঃসংযোগ 
 January 1st: The Day of Sri Ramakrishna's Self-Revelation
 Kalpataru Day (Jan 1st) Celebrations 
 Presentation by Volunteer of Vivekananda Kendra

হিন্দু উৎসব
ভারতের হিন্দু উৎসব
রামকৃষ্ণ মিশন
রামকৃষ্ণ
বেদান্ত
নববর্ষ উদ্‌যাপন
জানুয়ারি উদ্‌যাপন
একদিনের আন্তর্জাতিক ক্রিকেট আম্পায়ারদের তালিকা

আম্পায়ার হিসেবে যারা কমপক্ষে একটি একদিনের আন্তর্জাতিক ক্রিকেট খেলা পরিচালনা করেছেন, তাদের তালিকা নিম্নে অক্ষর অনুযায়ী দেয়া হলো। ১৪ নভেম্বর, ২০১৪ তারিখ পর্যন্ত সম্পন্ন একদিনের আন্তর্জাতিক পর্যন্ত সর্বমোট ৩৫২জন আম্পায়ার খেলায় পরিচালকের ভূমিকায় অবতীর্ণ হয়েছেন। ৫ জানুয়ারি, ১৯৭১ তারিখে মেলবোর্নে অস্ট্রেলিয়া ও ইংল্যান্ডের মধ্যকার প্রথম একদিনের আন্তর্জাতিক অনুষ্ঠিত হয়। ঐ খেলা পরিচালনায় সহায়তা করেছিলেন - টম ব্রুকস ও লো রোয়ান।

আম্পায়ারদের বিবরণ

অ

আ

ই

উ

এ

ও

ক

খ

গ

চ

জ

ট

ড

ত

দ

ন

প

ফ

ব

ভ

ম

য

র

ল

শ

স

হ

তথ্যসূত্র 

ক্রিকেট আম্পায়ার
ক্রিকেট সম্পর্কিত তালিকা
একদিনের আন্তর্জাতিক ক্রিকেট
একদিনের আন্তর্জাতিক ক্রিকেট আম্পায়ার
ঢাকাদক্ষিণ বহুমূখী উচ্চ বিদ্যালয় ও কলেজ

ঢাকাদক্ষিণ বহুমূখী উচ্চ বিদ্যালয় ও কলেজ সিলেট জেলার গোলাপগঞ্জ উপজেলার ঢাকাদক্ষিণ ইউনিয়নে অবস্থিত একটি বিদ্যালয়।  এটি ১৮৯৮ সালে প্রতিষ্ঠিত।

ইতিহাস 
১৮৯৮ সালে ঢাকাদক্ষিণ পরগনার দত্তরাইল গ্রামে ''দত্তরাইল মিডল ইংলিশ স্কুল'' নামে একটি বিদ্যালয় প্রতিষ্ঠা করেন। ১৯৪৪ সালের এপ্রিল মাস থেকে বিদ্যালয়টিকে একটি হাই ইংলিশ স্কুলে পরিণত হয়।

১৯৯৮ সাল থেকে বিদ্যালয়ে বিজ্ঞান ও কৃষি বিজ্ঞান শাখা চালু করা হয়। এ সময় থেকে বিদ্যালয়টির নামকরণ করা হয় ঢাকাদক্ষিণ বহুমুখী উচ্চবিদ্যালয়, দত্তরাইল। ১৯৯৫ সালে বিদ্যালয়ে উচ্চ-মাধ্যমিক (বিজ্ঞান ও মানবিক) শাখা চালু করা হয়।

তথ্যসূত্র

বহিঃসংযোগ 
 www.ddkhsc.com

সিলেট জেলার বিদ্যালয়
১৮৯৮-এ প্রতিষ্ঠিত শিক্ষাপ্রতিষ্ঠান
১৮৯৮-এ ব্রিটিশ ভারতে প্রতিষ্ঠিত
সিলেট জেলার মহাবিদ্যালয়
সিলেট জেলার শিক্ষাপ্রতিষ্ঠান
অমিয়া ঠাকুর

অমিয়া ঠাকুর () (জন্মঃ১৯০৮; মৃত্যুঃ১৯৮৬) একজন বাঙ্গালী সঙ্গীত শিল্পী যিনি রবীন্দ্র সঙ্গীতের অন্যতম সূক্ষ ও শুদ্ধ শিল্পী হিসেবে বিবেচিত হয়ে থাকেন। অমিয়া রবীন্দ্রনাথ ঠাকুরের সরাসরি সংস্পর্শে রবীন্দ্র সঙ্গীত শেখাদের একজন। তিনি রবীন্দ্রনাথের মায়ার খেলা নৃত্য-নাট্যে পদ্মের ভূমিকায় কাজ করেন। পরবর্তিতে তিনি রবীন্দ্রনাথের বড় ভাইয়ের নাতিকে বিবাহ করে ঠাকুর পরিবারের একজন সদস্যে পরিণত হন।

বিবাহের পর অমিয়া ঠাকুর মূলত রবীন্দ্রনাথের জন্মদিন বা বিশেষ দিবসেই কেবল জনসম্মুখে সঙ্গীত পরিবেশন করতেন। তিনি সত্যজিৎ রায়ের কাঞ্চনজঙ্ঘা চলচ্চিত্রে জন্য 'এ পরবাসে রবে কে হায়' গানটি গেয়েছিলেন। অমিয়া ঠাকুরের কণ্ঠে গীত সমুখে শান্তিপারাবার - ভাসাও তরণী হে কর্ণধার গানটি প্রথম হিন্দুস্তান রেকর্ডে (এইচ ১১৯৭৫) প্রকাশিত হয়।

তথ্যসূত্র 

১৯০১-এ জন্ম
বাঙালি সঙ্গীতশিল্পী
রবীন্দ্রসঙ্গীত শিল্পী
১৯৮৮-এ মৃত্যু
বেথুন কলেজের প্রাক্তন শিক্ষার্থী
পশ্চিমবঙ্গের নারী সঙ্গীতজ্ঞ
২০শ শতাব্দীর ভারতীয় সঙ্গীতশিল্পী
বাঙালি হিন্দু
১৯০৮-এ জন্ম
১৯৮৬-এ মৃত্যু
ভারতীয় ধ্রুপদী গায়িকা
ভারতীয় নেপথ্য গায়িকা
পশ্চিমবঙ্গের সঙ্গীতশিল্পী
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় গায়িকা
হীরের আংটি

হীরের আংটি ১৯৯২ সালের একটি বাংলা ভারতীয় চলচ্চিত্র। শীর্ষেন্দু মুখোপাধ্যায়ের একই নামের একটি গল্প অবলম্বনে পরিচালনা করেছেন ঋতুপর্ণ ঘোষ। প্রধান চরিত্রে অভিনয় করেছেন মুনমুন সেন এবং বসন্ত চৌধুরী।

কাহিনী
গন্ধর্ব কুমারের আগমন রতনলাল বাবুর বাড়িতে দুর্গাপূজার উৎসবের মেজাজকে ব্যাহত করে। গন্ধর্ব তার জাদুকরী কৌশলে রতনলালের নাতি-নাতনি হাবুল এবং তিন্নিকে মোহিত করে। তারপরে তিনি একটি দীর্ঘ ভুলে যাওয়া গোপন কথা প্রকাশ করেন যেখানে তিনি রতনলালের পৈতৃক সম্পত্তির উত্তরাধিকারী বলে দাবি করেন। এটি পুরো পরিবারকে হতবাক করে এবং নাটকীয় ঘটনার পর একটি বিষাদ সৃষ্টি করে। প্রকাশ পায় গন্ধর্ব নকল। গন্ধর্ব কুমারের জন্য ম্যাজিক ট্রিক কাজ করুক বা না করুক সেটাই ক্লাইম্যাক্স তৈরি করে।

অভিনয়শিল্পী

 রতনলাল ব্যানার্জির চরিত্রে বসন্ত চৌধুরী
 পঞ্চু চরিত্রে জ্ঞানেশ মুখোপাধ্যায়
 বিশ্বেশ্বর চরিত্রে প্রদীপ মুখোপাধ্যায়
 প্রতিমা চরিত্রে শকুন্তলা বড়ুয়া
 সোমেশ্বর চরিত্রে বরুণ চন্দ
 সোমেশ্বরের স্ত্রীর চরিত্রে মুন মুন সেন
 বীরেশ্বর চরিত্রে সুমন্ত মুখোপাধ্যায়
 শ্বেত চরিত্রে দুলাল লাহিড়ী
 গন্ধর্ব কুমার/দিলিপ কুমার চরিত্রে অয়ন ব্যানার্জি
 ষষ্ঠীচরণ চরিত্রে সুনীল মুখার্জি
 গুপী সায়ংকরা চরিত্রে বঙ্কিম ঘোষ
 হাবুলের চরিত্রে সন্দীপন মুখোপাধ্যায়
 তিন্নির চরিত্রে অঞ্চিতা দত্ত
 গন্ধর্ব কুমারের কণ্ঠে দীপঙ্কর দে

তথ্যসূত্র

বহিঃসংযোগ

১৯৯২-এর চলচ্চিত্র
১৯৯০-এর দশকের নাট্য চলচ্চিত্র‎
১৯৯০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় শিশুতোষ চলচ্চিত্র
ঋতুপর্ণ ঘোষ পরিচালিত চলচ্চিত্র
শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র
দহন (১৯৯৭-এর চলচ্চিত্র)

দহন ১৯৯৭ সালে মুক্তিপ্রাপ্ত ঋতুপর্ণ ঘোষ পরিচালিত একটি ভারতীয় বাংলা ফিচার চলচ্চিত্র। সুচিত্রা ভট্টাচার্য রচিত একই নামের উপন্যাস অবলম্বনে চলচ্চিত্রটি রচনা করেছেন সুচিত্রা ভট্টাচার্য। অভিনয়ে ছিলেন শকুন্তলা বড়ুয়া, অভিষেক চট্টোপাধ্যায়, ইন্দ্রাণী হালদার, শুভেন্দু চট্টোপাধ্যায়, ঋতুপর্ণা সেনগুপ্ত, সুচিত্রা মিত্র প্রমুখ।
এটি ৪৫তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক, শ্রেষ্ঠ চিত্রনাট্য (ঋতুপর্ণ ঘোষ) এবং শ্রেষ্ঠ অভিনেত্রী (ইন্দ্রাণী হালদার ও ঋতুপর্ণা সেনগুপ্ত) বিভাগে তিনটি পুরস্কার অর্জন করে।

অভিনয়
ইন্দ্রাণী হালদার - শ্রবণা সরকার, ঝিনুক
অভিষেক চট্টোপাধ্যায় - পলাশ চৌধুরী
ঋতুপর্ণা সেনগুপ্ত - রমিতা চৌধুরী
সুচিত্রা মিত্র - ঝিনুকের ঠাম্মি 
শুভেন্দু চট্টোপাধ্যায় - রমিতা'র পিতা
মমতা শঙ্কর -রমিতার বৌদি

কাহিনী
রমিতা (ঋতুপর্ণা সেনগুপ্ত) এবং পলাশ (অভিষেক চট্টোপাধ্যায়) নামক এক নবদম্পতি রাস্তায় আক্রান্ত হয়। গুন্ডারা রমিতাকে শারীরিকভাবে নিগ্রহ করে কিন্তু কেউ তাদের সাহায্য করতে এগিয়ে আসে না। এই ঘটনা দেখে স্কুল শিক্ষিকা ঝিনুক (ইন্দ্রাণী হালদার) তাদের সাহায্য করার ঘটনাস্থলে দৌড়ে যায়। ঝিনুক পুলিশকে সাহায্য করে আক্রমণকারীদের শাস্তি দেওয়ার জন্য চেষ্টা শুরু করে কিন্তু এক সময়, আক্রান্ত দম্পতি নিজেরাই এই মামলায় জড়াতে না চাওয়ায় ঝিনুক প্রচণ্ড হতাশ হয়।

পুরস্কার

তথ্যসূত্র

বহিঃসংযোগ
 
 DVD Review, The Telegraph, 22 April 2005.
 ‘I have learnt to make theplas ’ , The Times of India, 13 April 2008.
  Shifting from the Bengali milieu, The Hindu, 24 December 2004.

১৯৯৭-এর চলচ্চিত্র‎
১৯৯৭-এর নাট্য চলচ্চিত্র
১৯৯০-এর দশকের নাট্য চলচ্চিত্র
১৯৯০-এর দশকের বাংলা ভাষার চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ঋতুপর্ণ ঘোষ পরিচালিত চলচ্চিত্র
সুচিত্রা ভট্টাচার্যের সৃষ্টিকর্ম অবলম্বনে চলচ্চিত্র
ভারতীয় উপন্যাস অবলম্বনে চলচ্চিত্র
কলকাতার পটভূমিতে চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বাড়িওয়ালি

বাড়িওয়ালি (, The Lady of the House) ঋতুপর্ণ ঘোষ পরিচালিত ২০০০ সালে মুক্তিপ্রাপ্ত ভারতীয় চলচ্চিত্র। মূল চরিত্র অভিনয় করেছেন কিরণ খের, রূপা গঙ্গোপাধ্যায় এবং  চিরঞ্জিত চক্রবর্তী।

কাহিনী 
এই ছবির কেন্দ্রীয় চরিত্র বনলতা ( কিরণ খের), বিয়ের দুদিন আগে সাপের কামড়ে তার হবু স্বামীর মৃত্যুর পর থেকে সে একাই থাকে। বাড়িতে তার সঙ্গী তার কাজের মেয়ে মালতী (সুদীপ্তা চক্রবর্তী) আর প্রসন্ন।এই বড় বাড়ির নির্জনতায় সে অভ্যস্ত হয়ে গিয়েছে, খুব প্রয়োজন না থাকলে সে বাড়ির বাইরে যায় না।
হঠাৎই একজন চলচ্চিত্র পরিচালক (চিরঞ্জিত চক্রবর্তী)তাঁর ছবি তৈরির জন্য বাড়িটির একটি অংশ ভাড়া নিতে চাইলে বনলতা প্রাথমিক ভাবে আপত্তি জানালেও পরে রাজি হয়। ছবির সুদর্শন পরিচালক দীপঙ্কর,ছবির নায়িকা সুদেষ্ণা (রূপা গঙ্গোপাধ্যায়) এবং আরও অনেক অভিনেতা অভিনেত্রী, কলাকুশলীদের ভিড়ে বাড়ি সরগরম। বনলতা জানত দীপঙ্কর বিবাহিত, এমনকী সুদেষ্ণার সাথে তার পূর্ব প্রণয়ের সম্পর্কের কথাও তার অজানা ছিল না। সব সত্ত্বেও মধ্যবয়সি বনলতা দীপঙ্করের প্রতি আগ্রহী, তার মনে হয় এই রকম একজন মানুষের জন্য সে অপেক্ষা করছিল।
দীপঙ্কর এই সুযোগের সদ্ব্যবহার করে, বনলতাকে তার ছবিতে একটা ছোট অংশে অভিনয় করতে অনুরোধ করে। এক সময় শুটিং শেষ হয়, লোকজনরা সকলেই চলে যায়। বনলতার একাকিত্ব আরও বেশি মনে হয়। বনলতা একের পর এক চিঠি পাঠাতে থাকে। দীপঙ্করকে কিন্তু বনলতার চিঠির কোনো উত্তর আসে না।ছবিটি মুক্তি পাওয়ার পর দেখতে যাওয়ার আগে বনলতা দেবাশিসের পাঠানো চিঠির মধ্যে দিয়ে জানতে পারে যে তার অভিনয় করা অংশটুকু ছবি থেকে বাদ দেওয়া হয়েছে।

অভিনয়ে 
 কিরণ খের - বনলতা
  চিরঞ্জিত চক্রবর্তী - দিপঙ্কর
 রূপা গঙ্গোপাধ্যায় - সুদেশ্ন মিত্র
 সুদীপ্তা চক্রবর্তী - মালতি
 সূর্য চট্টোপাধ্যায় - প্রসন্ন
 অভিষেক চট্টোপাধ্যায় - অভিজিত
 শিবপ্রসাদ মুখোপাধ্যায় - দেবাশিস

পুরস্কার 
 জাতীয় চলচ্চিত্র পুরস্কার (শ্রেষ্ঠ অভিনেত্রী) - কিরণ খের
 জাতীয় চলচ্চিত্র পুরস্কার (শ্রেষ্ঠ সহ-অভিনেতা)- সুদীপ্ত চক্রবর্তী
 বার্লিন আন্তর্জাতিক চলচ্চিত্র উৎসব পুরস্কার - ঋতুপর্ণ ঘোষ এবং (Yuji Nakae for Nabbie's Love)

তথ্যসূত্র

বহিঃসংযোগ 

 Critical look at Bariwali - Sydney Film Festival

২০০০-এর চলচ্চিত্র
১৯৯০-এর দশকের নাট্য চলচ্চিত্র‎
ভারতীয় চলচ্চিত্র
২০০০-এর দশকের বাংলা ভাষার চলচ্চিত্র
ঋতুপর্ণ ঘোষ পরিচালিত চলচ্চিত্র
বাংলা ভাষার ভারতীয় চলচ্চিত্র
দহন

দহন বা জ্বলন, একটি উচ্চ তাপমাত্রার  তাপোৎপাদী জারণ-বিজারণ  বিক্রিয়া যা মূলত জ্বালানী ও অক্সিডেন্টের (সাধারণত অক্সিজেন) মধ্যে হয়ে থাকে। সাধারণত এটি  অক্সিডাইজড বা গ্যাসীয় পদার্থর মিশ্রণ  হিসেবে ধোয়া আকারে বের হয়।  দহনে সর্বদা আগুন সৃষ্টি করে না, কারণ একটি শিখা তখনই দৃশ্যমান হয় যখন দহনকারী পদার্থগুলি বাষ্পীভূত হয়,  যখন দহন ঘটে তখন বৈশিষ্ট্যসূচক শিখা তৈরি হয়। দহন শুরু করার জন্য সক্রিয়ণ শক্তিকে অবশ্যই অতিক্রম করতে হবে (যেমন, আগুন জ্বালানোর জন্য একটি দিয়াশলাই ব্যবহার করে), তেমনি একটি শিখা থেকে দহন চলমান রাখার জন্য যথেষ্ট শক্তি সরবরাহ করতে হবে। 

একটি হাইড্রোকার্বন দহনের জন্য সাধারণ রাসায়নিক সমীকরণ নিম্নরূপ -

প্রোপেন-এর জন্য এই সমীকরণের আকার নিম্নরূপ হবে-

ধরণ

সম্পূর্ণ দহন 
 
সম্পূর্ণ দহনে, বিক্রিয়কটি অক্সিজেনের সাহায্যে জ্বলে এবং সীমিত সংখ্যক উৎপাদ পদার্থ উৎপন্ন করে। যখন একটি হাইড্রোকার্বন অক্সিজেনে জ্বলে, তখন প্রতিক্রিয়াটি প্রধানত কার্বন ডাই অক্সাইড এবং পানি উৎপন্ন করে।

2H_2(g){+}O_2(g)\rightarrow 2H_2O\uparrow

যখন কোনো মৌল জ্বলে, তখন উৎপাদ পদার্থ প্রধানত সেই মৌলটির সবচেয়ে সাধারণ অক্সাইড হয়। কার্বন কার্বন ডাই অক্সাইড উৎপন্ন করবে, সালফার সালফার ডাই অক্সাইড উৎপন্ন করবে, এবং লোহা লোহা(III) অক্সাইড উৎপন্ন করবে।অক্সিজেন যখন অক্সিডেন্ট হিসাবে কাজ করে তখন নাইট্রোজেনকে একটি দহনযোগ্য পদার্থ হিসেবে বিবেচনা করা হয় না । তবুও, বায়ু যখন অক্সিডেটিভ হয় তখন সামান্য পরিমাণে বিভিন্ন নাইট্রোজেন অক্সাইড (সাধারণত সংকেত  ) তৈরি হয়।

অসম্পূর্ণ দহন
অপূর্ণ দহন তখন ঘটে যখন জ্বালানি সম্পূর্ণ জারিত করে কার্বন ডাই অক্সাইড এবং পানি উৎপাদনের জন্য পর্যাপ্ত পরিমানে অক্সিজেন থাকে না।আবার যখন দহন প্রক্রিয়া কোনো তাপ শোষক দ্বারা শীতলীকরণ করা হয় তখনও এটা হয়ে থাকে। সম্পূর্ণ দহনের মতো অপূর্ণ দহনের মাধ্যমেও পানি উৎপন্ন হয়, তবে কার্বন ডাই অক্সাইডের পরিবর্তে কার্বন এবং কার্বন মনোক্সাইড উৎপন্ন হয়।

রাসায়নিক সমীকরণ

স্টকিওমিতিতে অক্সিজেন ও হাইড্রোকার্বনের দহন

সাধারণত, অক্সিজেনে একটি হাইড্রোকার্বন এর স্টকিওমিতিক দহনের জন্য রাসায়নিক সমীকরণ হলো: 

উদাহরণস্বরূপ, অক্সিজেনে মিথেন এর স্টকিওমিতিক দহন সমীকরণ হলো:

\underset{methane}{CH4} + 2O2 -> CO2 + 2H2O

বায়ুতে একটি হাইড্রোকার্বনের স্টকিওমিতিক দহন

যদি স্টকিওমিতিক দহন বায়ুকে অক্সিজেনের উৎস হিসেবে ব্যবহার করে ঘটে, তাহলে বায়ুতে উপস্থিত নাইট্রোজেন (পৃথিবীর বায়ুমণ্ডল) সমীকরণে যোগ করা যেতে পারে (যদিও এটি বিক্রিয়া করে না) জ্বালানির বায়ুতে স্টকিওমিতিক গঠন এবং উৎপন্ন গ্যাসের গঠন দেখানোর জন্য বায়ুর সমস্ত অক্সিজেনবিহীন উপাদানকে নাইট্রোজেন ধরে নিলে, নাইট্রোজেন-অক্সিজেন অনুপাত 3.77 হয়, অর্থাৎ (100% − %) / %, যেখানে  শতকরা আয়তনের 20.95%
 যেখানে 

উদাহরণস্বরূপ, বায়ুতে মিথেনের স্টকিওমিতিক দহন হলো: 

বায়ুতে মিথেনের স্টকিওমিতিক গঠন হলো 1 / (1 + 2 + 7.54) = 9.49% আয়তন।

CHO এর বায়ুতে স্টকিওমিতিক দহন বিক্রিয়া: 

CHOS এর স্টকিওমিতিক দহন বিক্রিয়া:

CHONS এর স্টকিওমিতিক দহন বিক্রিয়া:

CHOF এর স্টকিওমিতিক দহন বিক্রিয়া:

তথ্যসূত্র 

 
রাসায়নিক বিক্রিয়া
অ্যান্ডি ম্যাককে

অ্যান্ড্রু জন ম্যাককে (জন্ম: ১৭ এপ্রিল, ১৯৮০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেন। রাজ্য চ্যাম্পিয়নশীপে ওয়েলিংটন ফায়ারবার্ডস দলে প্রতিনিধিত্ব করছেন।

খেলোয়াড়ী জীবন 
২০০৯-১০ মৌসুমে অকল্যান্ড এইসেস দলের পক্ষে খেলেন। এরপর তিনি ওয়েলিংটন ফায়ারবার্ডস দলে স্থানান্তরিত হন। ৫ ফেব্রুয়ারি, ২০১০ তারিখে নেপিয়ারে অনুষ্ঠিত একদিনের আন্তর্জাতিকে বাংলাদেশ দলের বিপক্ষে অভিষেক ঘটে তার। এরপর একই সালের ২০ নভেম্বর তারিখে ভারতের বিরুদ্ধে টেস্টে অভিষেক ঘটে নাগপুরে। ঐ খেলায় তিনি শচীন তেন্ডুলকরকে আউট করে প্রথম উইকেট পান।

তথ্যসূত্র

বহিঃসংযোগ 
 
 

১৯৮০-এ জন্ম
জীবিত ব্যক্তি
২০১১ ক্রিকেট বিশ্বকাপের ক্রিকেটার
অকল্যান্ডের ক্রিকেটার
ওয়েলিংটনের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
কেনরয় পিটার্স

কিওন কেনরয় পিটার্স (জন্ম: ২৪ ফেব্রুয়ারি, ১৯৮২) সেন্ট ভিনসেন্টে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ বামহাতি মিডিয়াম বোলার। এছাড়াও ডানহাতে ব্যাটিংয়ে অভ্যস্ত তিনি। কেনরয় পিটার্স ঘরোয়া প্রথম-শ্রেণীর ক্রিকেটে উইন্ডওয়ার্ড আইল্যান্ডস দলে খেলছেন।

২০০০ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের প্রতিনিধিত্ব করেন। ২৬ ডিসেম্বর, ২০১৪ তারিখে পোর্ট এলিজাবেথের সেন্ট জর্জেস পার্কে স্বাগতিক দক্ষিণ আফ্রিকার বিপক্ষে অনুষ্ঠিত দ্বিতীয় টেস্টে তার টেস্ট অভিষেক ঘটে।

তথ্যসূত্র

আরও দেখুন 
 ক্রিস গেইল
 ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

ওয়েস্ট ইন্ডিয়ান ক্রিকেটার
১৯৮২-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
উইন্ডওয়ার্ড আইল্যান্ডসের ক্রিকেটার
সেন্ট ভিনসেন্ট ও গ্রেনাডাইন্সের ক্রিকেটার
সেন্ট লুসিয়া কিংসের ক্রিকেটার
ওয়েস্ট ইন্ডিজ বি দলের ক্রিকেটার
মতিঝিল থানা

মতিঝিল থানা বাংলাদেশের ঢাকার একটি কেন্দ্রীয় ব্যবসায়িক এলাকা এবং একটি থানা।  এটি ঢাকার প্রাথমিক কেন্দ্রীয় ব্যবসায়িক এলাকা এবং দেশের বৃহত্তম বাণিজ্যিক ও আর্থিক কেন্দ্র।  ঢাকার জিরো পয়েন্টের সাথে সাথেই অবস্থিত মতিঝিল এলাকাটি। এখানে ঢাকার সবচেয়ে বেশি সংখ্যক অফিস রয়েছে। এখানে রয়েছে বাংলাদেশের সর্বোচ্চ উচ্চতা বিশিষ্ট ভবনগুলির মধ্যে একটি যার নাম সিটি সেন্টার। এইভাবে এটি ঢাকা শহরের কেন্দ্রস্থল ব্যাংকপাড়া-অফিসপাড়া হিসেবে শিরোনাম অর্জন করেছে।

ভূগোল
মতিঝিল থানার অবস্থান হচ্ছে -এ। এবং মোট আয়তন ৩.৭ বর্গ কিলোমিটার।

জনসংখ্যার উপাত্ত
২০১১ সালের [http://www.citypopulation.de/php/bangladesh-dhaka.php?cid=2654 সিটি পপুলেশনের] জরিপ অনুযায়ী মতিঝিল থানার মোট জনসংখ্যা হচ্ছে দুই লক্ষ দশ হাজার ছয়'' জন।

আরো দেখুন
 বাংলাদেশের উপজেলা
 বাংলাদেশের জেলা
 বাংলাদেশের বিভাগ

তথ্যসূত্র

ঢাকা জেলার থানা
মতিঝিল থানা